RESEP: Jongertjiesop met roket en roomkaas | Netwerk24
05 September 2018 05:30
1,25 liter kookwater
1 pak (ongeveer 4 koppies) bevrore jongertjies
1 heel selderystingel
250 ml vars roketblare, grof gekap
125 ml gerasperde parmesaankaas
’n skeut vars suurlemoensap
3 repies spekvleis, fyn gesnipper
100 g ongegeurde roomkaas
’n paar teelepels melk of suurroom
Sit die water, sout, ertjies, ui en seldery saam in ’n kastrol en verhit tot kookpunt. Prut vir 5 minute. Haal die ui en seldery uit en gooi weg. Voeg die roket, parmesaankaas en suurlemoensap by en verpulp die sop tot glad. Geur na smaak met sout en peper.
Vir die spekroomkaas: Braai die spek in ’n droë pan tot gaar en bros.
Skep uit en dreineer op kombuispapier. Klop die roomkaas met ’n bietjie melk of suurroom om dit effens sagter te maak. Klop die spek by.
Skep ’n lepel van die spekroomkaas onder in elke sopbakkie en skep die vuurwarm ertjiesop bo-op.
Meer oor: Aandete | Resep